CELEX: 62008CN0545
Language: et
Date: 2008-12-04 00:00:00
Title: Kohtuasi C-545/08: 4. detsembril 2008 esitatud hagi — Euroopa Ühenduste Komisjon versus Poola Vabariik

4.4.2009   
            
            
               ET
            
            
               Euroopa Liidu Teataja
            
            
               C 82/10
            
         4. detsembril 2008 esitatud hagi — Euroopa Ühenduste Komisjon versus Poola Vabariik
   (Kohtuasi C-545/08)
   (2009/C 82/18)
   Kohtumenetluse keel: poola
   Pooled
   
      Hageja: Euroopa Ühenduste Komisjon (esindajad: A. Nijenhuis ja K. Mojzesowicz)
   
      Kostja: Poola Vabariik
   Hageja nõuded
   
               —
            
            
               Tuvastada, et Poola Vabariik on rikkunud direktiivi 2002/22/EÜ (1) artiklitest 16 ja 17 koosmõjus direktiivi 2002/21/EÜ (2) artiklitega 16 ja 27 tulenevaid kohustusi, kuna kehtestas lairibateenuste jaemüügitariifid ilma eelnevat turuanalüüsi teostamata;
            
         
               —
            
            
               mõista kohtukulud välja Poola Vabariigilt.
            
         Väited ja peamised argumendid
   Poola Vabariik on rikkunud direktiivi 2002/22/EÜ artiklitest 16 ja 17 koosmõjus direktiivi 2002/21/EÜ artiklitega 16 ja 27 tulenevaid kohustusi, kuna kehtestas lairibateenuste jaemüügitariifid ilma eelnevat turuanalüüsi teostamata.
   Esiteks tuleb Urząd Komunikacji Elektronicznej der Telekomunikacja Polska juhataja poolt kaks aastat pärast kehtivate ühendusnormide jõustumist Poolas kehtestatud kohustusi, eelkõige nõuet, et ettevõtjad peavad taotlema lairibateenuste jaemüügitariifide heakskiitmist riiklikult järelevalveasutuselt, ja nõuet, et tariifid määratakse teenuseosutamise kulude alusel, lugeda uuteks kohustusteks, mida ei saa pidada olemasolevate kohustuste säilitamiseks.
   Teiseks ei saa Urząd Komunikacji Elektronicznej der Telekomunikacja Polska juhataja kehtestatud lairibateenuste jaemüügitariifide reguleerimiskohustusi lugeda raamdirektiivi artikli 27 kohasteks üleminekumeetmeteks, kuna direktiivi 98/10/EÜ artikkel 17, mida käsitletakse raamdirektiivi artiklis 27, puudutas vaid üldkasutatava tavatelefonsidevõrgu ja universaalsete tavatelefonsideteenuste kasutamise tariife.
   
      (1)  Euroopa Parlamendi ja nõukogu 7. märtsi 2002. aasta direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) (ELT L 108, lk 51; ELT eriväljaanne 13/29, lk 367).
   
      (2)  Euroopa Parlamendi ja nõukogu 7. märtsi 2002. aasta direktiiv 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv) (ELT L 108, lk 33; ELT eriväljaanne 13/29, lk 349).